Another Part of Me

Another Part of Me (), ամերիկացի երաժիշտ Մայքլ Ջեքսոնի երգը։ Երգիչն այն գրել և ձայնագրել է 1985-1986 թվականներին 17 րոպե տևողությամբ 3D «Կապիտան Իո» ֆիլմի համար։ 1987 թվականին ներառվել է երգչի «Bad » 7-րդ ստուդիական ալբոմի մեջ։ Որպես սինգլ՝ սկավառակներով թողարկվել է 1988 թվականի հուլիսին «Epic Records» ձայնագրման լեյբլում։ Երգի պրոդյուսերներն են դարձել Ջեքսոնն ու Կունիս Ջոնսը։

Երգը գլխավորել է Billboard R&B Singles ամերիկական հիթ-շքերթը և զբաղեցրել է Billboard Hot 100-ի 11-րդ հորիզոնականը։ Որպես երգի տեսահոլովակ՝ օգտագործվել են մոնտաժված հատվածներ Ջեքսոնի Bad World Tour շրջագայության ժամանակ Փարիզում և Լոնդոնում կայացած համերգներից։ Տեսահոլովակի պրեմիերան կայացել է 1988 թվականի հուլիսի 30-ին։

Ստեղծման պատմություն 
1985-1986 թվականներին Ջեքսոնը «Կապիտան Իո» ֆուտուրիստական 3D ֆիլմի համար գրել և ձայնագրել է երկու նոր ստեղծագործություն՝ «We Are Here to Change the World» և «Another Part of Me»։ Ժապավենի պրեմիերան կայացել է 1986 թվականի սեպտեմբերին։ «Կապիտան Իո»-ն դարձել է ամբողջական խորասուզման պատրանքով առաջին այսպես կոչված 4D ատրակցիոնը, այն օգտագործվել է Կալիֆոռնիայի Դիսնեյլենդում և աշխարհի մի քանի այլ զվարճանքի այգիներում։ Իմանալով այն մասին, որ երաժիշտը «Epic Records» ձայնագրման լեյբլից առանձին նոր երգեր է ձայնագրում, ընկերության տնօրեն Ուոլտեր Էտնիկոֆը սապռնացել է դատի տալ նրան։ Նրանց հաջողվել է գալ համաձայնության․ Ջեքսոնը համաձայնել է չթողարկել սինգլով ստեղծագործությունները որպես ֆիլմի գովազդ։

1987 թվականին զբաղվելով է նոր ստուդիական ալբոմի երգերի ընտրությամբ՝ երգիչը ցանկանում էր իր նոր սկավառակի երգերի ցանկի մեջ ներառել «Streetwalker» բլյուզ երգը, սակայն պրոդյուսեր Կունիս Ջոնսը համոզել է երաժշտին փոխարինել այն «Another Part of Me» երգով։ Արդյունքում «Streetwalker» երգը թողարկվել է 2001 թվականին՝ «Bad» ալբոմի վերահրապարակման ժամանակ։

Սինգլի թողարկում և քննադատների արձագանք 
1988 թվականի հուլիսի 11-ին՝ երգը թողարկվել է որպես Ջեքսոնի «Bad» ալբոմի վեցերորդ սինգլ։ Այն դարձել է երգչի 9-րդ սինգլը, որը գլխավորել է Billboard R&B Singles ամերիկյան հիթ-շքերթը և զբաղեցրել է Billboard Hot 100-ի 11-րդ հորիզոնականը։

Los Angeles Times-ի քննադատները ընդգծել են «երգի ծանր ռիթմ ընդ բլյուզային ռիֆը»։ «Ալբոմում ամենահետաքրքիր տեքստն ունի «Another Part of Me» երգը․ առաջնորդել տիեզերքից մեսիական անունից մեր»,- գրել են The New York Times-ում։ Billboard-ի լրագրողները գրել են, որ «Man in the Mirror» և «We Are the World» երգերի հետ միասին Ջեքսոնի այս ստեղծագործությունը լսողի ուշադրությունը կենտրոնանում է աշխարհի միասնության կարևորության վրա։

Համերգային ելույթներ և երաժշտական տեսանյութ 
Երգիչը կատարել է «Another Part of Me» երգն իր մեներգային Bad World Tour շրջագայության երկրորդ մասում (1988-1989 թվականներին)։ Որպես երգի տեսահոլովակ օգտագործվել են Ջեքսոնի՝ Փարիզում և Լոնդոնում կայացած համերգներից մոնտաժված հատվածներ։ Տեսահոլովակի պրեմիերան կայացել է 1988 թվականի հուլիսի 30-ին «Michael Jackson: Around the World» հեռուստահաղորդման ժամանակ։ Հոլովակը ներառվել է երգչի «Michael Jackson's Vision » տեսահոլովակների հավաքածուի մեջ։ 1988 թվականին Ուեմբլի ստադիոնում կայացած համերգներից մեկի ժամանակ երգը թողարկվել է DVD տարբերակով։

Ձայնագրության մասնակիցներ 
 Մայքլ Ջեքսոն՝ տեքստ, երաժշտություն, վոկալ, բեք վոկալ, ռիթմի և վոկալի վերադաշնակում
 Ջոն Բարնս՝ ռիթմի վոկալի վերադաշնակում
 Ջերի Հեյ՝ փողային երաժշտական գործիքների վերադաշնակում
 Պոլ Ջեքսոն, Դեյվիդ Ուիլյամս՝ էլեկտրոկիթառ
 Քիմ Հատչկրոֆտ, Ջերի Հեյ՝ սաքսոֆոն
 Քրիստոֆեր Քարել՝ սինքլավիր
 Ռեթ Լոուրենս, Ջոն Բարնս՝ սինթեզատոր

Սաունդթրեքներ

Երգացանկ 
  7" (Համար Epic Records կատալոգում՝ 34-07962)

  CS (Համար Epic Records կատալոգում՝ 34T07962)

  CD (Համար Epic Records կատալոգում՝ 652844 2)

Դիրքը հիթ շքերթներում

Ծանոթագրություններ

Գրականություն

Արտաքին հղումներ 
 

Սինգլներ այբբենական կարգով
Երգեր այբբենական կարգով
1988 սինգլներ
Մայքլ Ջեքսոնի երգեր